CELEX: 62012CA0277
Language: sk
Date: 2013-10-24 00:00:00
Title: Vec C-277/12: Rozsudok Súdneho dvora (druhá komora) z  24. októbra 2013 (návrh na začatie prejudiciálneho konania, ktorý podal Augstākās tiesas Senāts — Lotyšsko) — Vitālijs Drozdovs/AAS „Baltikums“ (Povinné poistenie zodpovednosti za škodu spôsobenú prevádzkou motorových vozidiel — Smernica 72/166/EHS — Článok 3 ods. 1 — Smernica 90/232/EHS — Článok 1 — Dopravná nehoda — Smrť rodičov maloletého navrhovateľa — Právo dieťaťa na náhradu ujmy — Nemajetková ujma — Náhrada ujmy — Krytie povinným poistením)

14.12.2013   
            
            
               SK
            
            
               Úradný vestník Európskej únie
            
            
               C 367/17
            
         Rozsudok Súdneho dvora (druhá komora) z 24. októbra 2013 (návrh na začatie prejudiciálneho konania, ktorý podal Augstākās tiesas Senāts — Lotyšsko) — Vitālijs Drozdovs/AAS „Baltikums“
   (Vec C-277/12) (1)
   
   (Povinné poistenie zodpovednosti za škodu spôsobenú prevádzkou motorových vozidiel - Smernica 72/166/EHS - Článok 3 ods. 1 - Smernica 90/232/EHS - Článok 1 - Dopravná nehoda - Smrť rodičov maloletého navrhovateľa - Právo dieťaťa na náhradu ujmy - Nemajetková ujma - Náhrada ujmy - Krytie povinným poistením)
   2013/C 367/28
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Navrhovateľ: Vitālijs Drozdovs
   
      Odporkyňa: AAS „Baltikums“
   
      Predmet veci
   
   Návrh na začatie prejudiciálneho konania — Augstākās tiesas Senāts — Výklad článku 3 smernice Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (Ú. v. ES L 103, s. 1; Mim. vyd. 06/001, s. 10) a článku 1 ods. 2 druhej smernice Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, s. 17; Mim. vyd. 06/007, s. 3) — Poistenie zodpovednosti za škodu spôsobenú prevádzkou motorového vozidla — Určenie škôd povinne krytých poistením zodpovednosti za škodu spôsobenú prevádzkou motorového vozidla — Možnosť zahrnutia nemajetkovej ujmy do povinného odškodnenia ujmy na zdraví — Vnútroštátna právna úprava, ktorá stanovuje sumu odškodnenia za bolesti a psychické útrapy podstatne nižšiu než je suma stanovená smernicami pre odškodnenie ujmy na zdraví
   
      Výrok rozsudku
   
   
               1.
            
            
               Článok 3 ods. 1 smernice Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti a článok 1 ods. 1 a 2 druhej smernice Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel sa majú vykladať v tom zmysle, že povinné poistenie zodpovednosti za škodu spôsobenú prevádzkou motorových vozidiel má pokrývať aj náhradu nemajetkovej ujmy spôsobenej blízkym osobám obetí usmrtených pri dopravnej nehode, ak jej náhradu na základe zodpovednosti poisteného za škodu upravuje vnútroštátne právo uplatniteľné v spore vo veci samej.
            
         
               2.
            
            
               Článok 3 ods. 1 smernice 72/166 a článok 1 ods. 1 a 2 druhej smernice 84/5 sa majú vykladať v tom zmysle, že bránia vnútroštátnym ustanoveniam, podľa ktorých povinné poistenie zodpovednosti za škodu spôsobenú prevádzkou motorových vozidiel pokrýva náhradu nemajetkovej ujmy, ktorá podľa vnútroštátneho práva zodpovednosti za škodu vyplýva z úmrtia blízkych rodinných príslušníkov pri dopravnej nehode, len do maximálnej výšky, ktorá je nižšia ako sumy stanovené v článku 1 ods. 2 druhej smernice 84/5.
            
         
      (1)  Ú. v. EÚ C 235, 4.8.2012.